《离郭店马上回寄乡知》
宋代·陈洎

回望离亭映楚山，慨然西笑入长安。
贪程野仆擔书引，惜别乡人驻足观。
霞襯曙光烘积霭，柳和春雨荡轻寒。
遥期此地归来日，迎取相如驷马看。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。